LADANG CLARKSON
BABAK 4 - MELIARKAN
Jika saya memandu di sini pada musim ini
ketika saya mula memandu 30 atau 40 tahun lalu,
selepas dalam lapan kilometer, penglihatan saya akan terbatas.
Cermin depan saya akan jadi legap kerana diliputi serangga mati.
Namun lihat sekarang.
Tiada apa-apa.
Mungkin ada lebih banyak lalat di depan kapal selam.
Hakikatnya dalam hanya 30 tahun,
jumlah serangga telah turun sebanyak 25% dan masih menurun.
Kita bakal menghadapi pemusnahan serangga.
Lupakan tentang pemanasan global atau plastik di lautan
kerana tanpa serangga, tiadalah makhluk hidup di bumi.
Semuanya.
Orang seperti saya yang cakap,
bukan pencinta alam sekitar berbulu ketiak yang berhimpun. Saya!
Malangnya, ramai yang anggap pertanian
sebagai salah satu sebab pengurangan serangga.
Masalahnya, apabila peralatan pertanian semakin besar dan efisien,
ladang juga perlu semakin besar dan efisien.
Ini bererti sejak peperangan,
Britain telah kehilangan dalam 225,000 kilometer pokok renek,
40% daripada hutan cerang purba,
dan 97% daripada padang rumput berbunga liar.
Semua habitat serangga menghilang.
Maka, saya telah memutuskan untuk buat sesuatu.
Saya merancang untuk buat pokok renek, lembah,
hutan dan anak sungai saya
lebih menarik kepada serangga.
Pada dasarnya, saya akan membiarkan sebahagian ladang saya.
Saya akan biar alam semula jadi tentukan keadaan.
Ini proses meliarkan kawasan.
Saya akan mula di kaki lembah yang berselut dan agak menyedihkan
yang saya nak ia kelihatan begini nanti.
Burung botak itu sedikit melampau,
tapi saya berazam untuk realisasikan yang lain.
HUTAN BESAR - KAYA DENGAN POKOK RENEK LEBAH - MATA AIR - RUMPUT
BUNGA LIAR - RUMAH BURUNG HANTU - TANAH BENCAH - LONDON
Ternyata, sebelum saya boleh memulakan projek tanah bencah saya,
ada peraturan kerajaan yang perlu dipertimbangkan.
Maka, saya terpaksa upah sekumpulan pemeriksa.
Kamu dua buat pengiraan HSI, maka...
-Baik. -Saya akan lihat di sini.
Orang CSI Miami ini perlu memastikan
yang rancangan saya tak bahayakan makhluk hidupan di situ.
Kebanyakannya kawasan rumput.
Ini berita baik, bukan?
Setelah mereka habiskan masa yang lama membuat pemeriksaan forensik,
saya pergi untuk tahu berapa masalah yang ditemukan.
Hai, Jeremy.
-Hai, apa khabar? -Baik, awak pula?
Saya...
Bendera merah itu menghala ke arah kolam.
Betul.
Tapi itu tempat tak boleh bina apa-apa?
Malangnya, ketika buat tinjauan, kami jumpa tanda kewujudan seekor mamalia.
-Anjing? -Tak.
Ada kemungkinan tikus air.
-Tak mungkin. -Menarik.
Ada lapan juta ekor 20 tahun lalu,
kini ada 220,000 dan kebanyakannya hidup di Glasgow.
Ia juga terkenal di Cotswolds.
-Benar? -Ya.
Mari sini dan lihat.
Nampak najis ini?
Ia berbentuk seperti pil ubat.
-Ini najis? -Betul.
Ada kemungkinan besar yang ini ialah najis tikus air.
Spesies yang amat dilindungi.
Membunuhnya dianggap sebagai pemusnahan populasi secara semberono
yang boleh membawa kepada pendakwaan dan pemenjaraan.
Dipenjarakan berapa lama?
Kemungkinan minimum enam bulan dengan denda £5,000.
Pada peringkat ini, saya sarankan untuk hentikan kerja
sehingga spesies haiwan di sini disahkan.
Dengan penggali besar yang saya ada,
apa kata kita cedok seluruh kawasan ini,
dan pindahkan ke sana. Tikus air itu takkan tahu pun.
Tak boleh, Jeremy.
-Kenapa? -Tak boleh.
-Seluruh kawasan ini. -Awak akan dipenjara, Jeremy.
-Ia akan dilayan dengan baik. -Tak.
Pindahkannya ke tanah tinggi.
Nasihat profesional saya, jangan buat begitu.
Saya buat rancangan untuk mengetahui jika ini benar-benar tikus air.
Kami ada kamera perangkap.
-Boleh kami pasang kamera perangkap? -Ya, itu idea bagus.
-Kita boleh tahu. -Ya.
Rakaman perlu dibuat selama beberapa hari untuk tahu pergerakannya.
-Saya cuma nak tahu jika ini tikus air. -Baik.
Maka jurukamera memasang kamera,
dan saya memeriksa rakamannya beberapa hari kemudian.
Tiada tikus air.
Tiada.
Tiada apa-apa langsung.
Lebih banyak haiwan di dalam peti sejuk Paul McCartney.
Ada sesuatu gali lubang itu...
Itu yang gali lubang itu.
Ini tikus biasa? Tak, hidungnya mancung. Ini tikus kesturi.
Ini bukan tikus air.
Daripada ini, kita boleh simpulkan yang projek kita boleh diteruskan!
Projek alam sekitar saya yang penting boleh bermula.
Lajunya!
Kawasan ini sangat curam.
Ini takkan begitu menyeronokkan.
Baiklah.
Yang itu tak berpusing pun.
Saya tak sentuh apa-apa, tapi ia sedang turun.
Alamak!
Saya sedang gelincir turun. Alamak!
Saya berjaya.
Saya meluncur turun bahagian curam sehingga ke bawah.
Lihat usaha ekologi yang saya sedang lakukan
untuk mencipta sesuatu yang saya gambarkan sebagai pasar raya biologi
yang dipenuhi spesies berbeza-beza.
Setelah di tempatnya,
saya mula menggali.
Saya nak buat yang ringkas saja, bukan seperti kolam Ed Sheeran
yang berwarna firus dengan papan junam dan bar di dalam kolam.
Lihat, hebatnya mesin ini!
Itu kira-kira dua meter dalam.
Bawahnya tanah liat. Bagus kerana ia takung air,
tapi saya cari tanah liat biru yang lebih dalam,
sebab ia takung air dengan baik untuk lapiskan dinding kolam.
Lihat itu.
Itu tanah liat biru.
Ia berharga dan perlu disimpan.
Kemajuan yang baik dibuat menjelang makan tengah hari.
Itu dalam tiga meter dalam.
Jadi, saya pergi makan tengah hari, tanpa menyedari yang ketika saya tiada,
gangguan alam sekitar bakal mengejutkan saya.
Ia dipenuhi air!
Air sebanyak ini dalam sejam.
Tak guna!
Air itu perlu dipam keluar sebelum saya sambung kerja.
Untuk manfaatkan penggali yang disewa sepanjang hari,
saya gali kolam lain.
Baik, saya akan jelaskan rancangan saya.
Ada beberapa mata air 100 meter di atas sana.
Ia telah cipta anak sungai ini. Jadi, saya fikir nak empangnya di sini,
kemudian, apabila paras air naik melangkaui empangan,
ia akan mengisi kawasan ini.
Kerana jika arus air dilambatkan,
peluang lebih cerah untuk memerang, burung pucung dan serangga
datang tinggal di sini.
Saya memulakan projek baharu dengan penuh semangat.
Ayuh, galilah, penggali.
Permukaan tanah yang bagus.
Apabila Lisa tiba, saya sangka dia akan teruja dengan pencapaian saya.
Maaf, apa ini? Kolam itu patutnya di bawah sana.
Apa sedang berlaku di sini?
Tak, mari lihat. Saya tunjuk betapa bagusnya di sini.
Aduhai.
-Benang itu ialah empangan. -Apa?
Maaf, kolam di mana?
Ini bukan yang dibincangkan.
Di bawah itu dah jadi kolam sebelum masa yang sepatutnya.
-Jadi, saya buat di sini... -Saya tak faham.
Apa awak buat di sini?
-Ini hanya... -Ini kawasan tanah bencah.
Ia akan banjir ke situ dan cipta tanah bencah untuk serangga.
Aduhai, Jeremy. Apa awak nak buat dengan semua tanah ini?
Tiada apa yang akan datang duduk di sini.
Penerbit filem 1917 mahu lihat sama ada susulannya boleh dibuat di sini.
Kekacauan awak buat di situ tak cukup?
Perlu buat di sana pula?
Tapi Sam Mendes telefon sebab dia nak buat 1918.
Apa yang tak kena dengan kekacauan itu? Kenapa awak buat yang baru?
Kenapa semua orang selalu marah saya?
Saya terus dimarah selepas bangun pagi.
Kaleb marah saya, Charlie marah saya.
Setelah Puan Marah pergi, saya mula membina empangan.
Ya, Tuhan.
Kini begitu sejuk hingga saya perlu pakai...
Ini sebenarnya bukan topi. Ini rambut palsu pertama Elton John.
Okey, situasinya begini. Saya telah...
Kebocoran sebelah ini dah ditutup.
Bukanlah sehingga seorang komander kapal selam
akan kata, "Syabas, Clarkson," tapi ia telah ditutup.
Kini paras air sedang naik di sebelah itu.
Ini bererti saya boleh isi kolam kedua.
Bagus!
Air sedang mengalir.
Bagus.
Saya terkejut saya berjaya lakukannya.
Saya sangat gembira.
Maka, apabila hujan turun dan hari menjadi gelap,
saya kemas barang dan pulang untuk duduk di tepi pendiang dan hirup sup hangat.
Alamak!
Saya terperangkap di dalam lumpur jerlus yang saya buat.
Saya tak boleh...
Jadi, saya terpaksa minta Kaleb tinggalkan kekasihnya untuk bantu saya.
Celaka.
Berlumpur betul di sini.
Betul, ikatnya begini.
Cuba ke tanah datar di situ agar saya boleh cuba tarik awak.
-Sedia? -Okey, mulakanlah.
Ayuh!
Walaupun kami ada kuasa Lamborghini dan pacuan sepuluh roda,
kami langsung tak bergerak.
Ayuh.
Tidak.
Jadi, Kaleb memutuskan untuk buka tali tunda dan selamatkan diri.
Jumpa lagi!
Yang berjalan lancar.
Ayuh.
Hujan tak guna!
Ini kerja sia-sia.
Segalanya tersekat.
Keadaan ini sememangnya buat Kaleb rasa gembira.
Bodoh. Jika awak tak buat ia tersekat,
saya tak perlu datang bantu awak.
Saya pasti akan terjatuh! Tak guna.
Keesokan paginya, kami berjumpa semula untuk menyelamatkan traktor terbiar saya.
Kaleb akan tarik saya dengan traktornya,
sambil ditarik oleh abangnya di dalam traktor lain.
Tegangkan perlahan-lahan.
Perlahan-lahan. Betul.
Teruskan menunda, okey?
Ya, saya tak pernah memandu, jadi teruskan beri nasihat.
Ini bukan pandu pacuan empat roda. Dia akan marah.
Ayuh. Inilah kuasa CLAAS!
Harus ingat, kami buat ini demi alam sekitar.
Kuasanya!
Hebat!
Kini kita boleh bergerak, tapi 1,000 gelen minyak digunakan.
Kita boleh bergerak!
Saya rasa saya berjaya lakukannya tanpa bantuan mereka.
Okey, berhenti.
Selepas selesai tarik keluar Supacat,
gadis kota Lisa tiba dengan menaiki hadiah Krismas saya untuk dia.
-Helo. -Awak pernah lihat ini?
Tak pernah.
-Traktor ini bagus. -"Traktor bagus."
Yang itu bermasalah dan tak bagus.
Minumlah.
-Terima kasih. -Awak dan Kieran bagus.
-Mari minum. -Ya.
Syabas, terima kasih.
Saya kagum melihat kamu bertiga naik cerun itu.
Saya sebenarnya kata ketika naik bukit,
"Kaleb terangsang di dalam CLAAS dia."
Ketika itu detik keraian kami diganggu
oleh ketibaan Charlie yang ceria,
yang lagi muram daripada biasa.
Apa kita nak buat di sini?
-Di mana? -Saya...
Saya nampak kekacauan yang berlaku ketika jalan merentasi ladang ini...
Ada beberapa kesan roda dan saya belum baiki lubang yang digali.
Itu untuk lubang air pam untuk palung bebiri.
Ya.
-Yang ini pun ada. -Ya.
Saya mengaku ia agak kucar-kacir, tapi jika nak goreng telur,
telur perlu dipecahkan.
Telur itu jatuh ke lantai,
-dan mengalir hingga ke atas sana. -Ya.
Kerosakan tanah yang ditimbulkan...
-Kerosakan? -Okey. Ini bukan dilombong...
-Saya dah udarakannya. -Tak.
Air takkan keluar, jadi awak dah padatkan tanah.
Kita langgar beberapa syarat pemadatan tanah,
-yang saya tahu... -Ulang lagi. "Syarat
"pemadatan tanah kerajaan."
Mereka patut risaukan Brexit, bukan...
Jika pemeriksa datang,
lima peratus daripada skim bayaran asas boleh hilang,
subsidi awak terima daripada kerajaan.
Ini projek saya untuk meliarkan, jadi...
Ini bukan meliarkan, tapi kerosakan.
Awak perlu berhenti.
Saya berharap leterannya tamat di situ,
tapi Charlie pergi lihat kolam baharu saya.
Lihat, tanah di sini juga telah rosak.
Tapi bagaimana nak pandu jentolak ke sana tanpa tanah rosak?
Pandu ketika tanah tak begitu basah.
Bila?
-Maaf, Charlie, sejujurnya... -Ya, tapi...
...hujan turun hampir setiap hari sejak September.
-Awak tahu, bukan? -Ya.
Memandu jentera berat di atas tanah basah menimbulkan kekucar-kaciran.
Mari sini dan gunakan imaginasi awak, okey?
Awak nampak ini macam medan pertempuran, bukan?
Ya, saya nampak.
Tapi kecilkan mata awak.
Burung raja udang di atas dahan itu.
Sekeluarga memerang melompat-lompat di sini.
-"Memerang melompat". -Di situ.
Mungkin ada burung pucung yang menanti makanan enak.
Semua ini rumput ditambak dan bunga liar.
Pencinta alam sekitar teruja dengan perkara begini, bukan?
Projek ini hebat, tapi benda awak lakukan,
dan tindakan awak berpotensi untuk menyebabkan kehilangan bayaran.
Itu mungkin antara £10,000 dengan £15,000.
Ia bukan saja di sini. Di atas juga...
Jika itu berlaku, saya akan berang.
Saya buat demi alam semula jadi
-yang disayangi. -Betul.
Tapi saya takkan terima orang dengan ilmu biologi tahap SPM
beritahu saya, "Awak dah merosakkan habitat."
Hanya beberapa busut yang dirobohkan.
Namun, memang betul saya timbulkan kekacauan.
Jadi, hanya ada satu penyelesaian.
Suruh Kaleb kemas segalanya.
Ya, Tuhan.
Kemudian, tiba masa untuk mulakan kerja alam sekitar lain di dalam hutan.
Ini mungkin nampak macam vandalisme tak terkawal, tapi bukan.
Jentera itu dipandu ke sebatang pokok untuk tahu jenis pokok itu.
Kemudian ia pegang bahagian bawah, ukur diameternya dan fikir,
"Jika ini diameter bawah, kemungkinan besar diameter atas begini,"
agar ia boleh simpulkan panjang balak yang perlu.
Ia pacuan lapan roda bersambung dengan mesin matematik berharga £500,000.
Apabila jentera itu akhirnya berhenti untuk malam itu,
hasilnya menakjubkan.
Ini peta hutan.
Ini bahagian yang pokoknya dikurangkan, dalam satu perlapan,
dan itu hasil kayu balak.
Seperti dijangkakan, media sosial tak terimanya dengan baik.
Saya buat siaran gambar jentera besar itu
melakukan vandalisme tak terkawal pada Instagram,
dan orang jawab dengan menuduh saya menjadi peladang yang teruk.
"Kenapa awak musnahkan hutan?"
"Kenapa awak selalu musnahkan benda hijau, Jeremy?"
Mari kita masuk ke dalam hutan dan lihat betapa bodohnya mereka.
Ini bahagian hutan yang saya dapatkan kayu balak.
Saya dapat 200 tan kayu balak dari sini, tapi ia langsung tak ketara.
Nampak sama seperti dulu.
Hampir tiada perubahan.
Namun, kesannya dirasa oleh alam sekitar.
Contohnya, dengan membuang pokok dari sini dan situ,
lebih banyak cahaya matahari boleh capai lantai hutan.
Awak boleh nampak cahaya di lantai yang harapnya akan rangsang pertumbuhan
pokok muda, bunga dan blubel.
Ia juga baik untuk kumbang, burung dan lebah.
Baik untuk segalanya.
Sebagai pengkaji burung, saya memang nak buat sesuatu untuk burung.
Jadi, saya minta nasihat pakar hidupan liar, Roy Dennis.
Boleh saya cakap dua perkara, Roy?
Pertama, saya fikir Ron Dennis akan datang dan dia jenis lelaki amat berbeza.
Kedua, saya cemburu dengan binokular awak.
Saya ada binokular serupa di dalam Porsche
-di balai polis Argentina. -Begitu rupanya.
Yang menggembirakan, Roy terus kagum dengan keadaan ladang saya.
Sangat bagus.
Betul?
Apabila lihat pokok renek seperti itu,
boleh tahu ia tawarkan makanan bagus untuk hidupan liar.
Pokok beri berduri bagus untuk burung siul tambah lemak bagi berhijrah ke Afrika.
Duri putih tersedia untuk burung fieldfare dan redwing.
Benar-benar bagus.
Itu burung apa?
Burung goldfinch.
-Burung itu... -Lihat, itu kawanan kecil.
Burung itu mendarat di knapweed.
Boleh nampak di sana.
-Itu kawanan goldfinch? -Ya, saya rasa ada lima ekor.
Nampak burung sedang makan di atas itu?
Saya rasa itu sekeluarga kecil.
Betul?
Ya, ada seekor yang cantik di sana.
Ini buat saya rasa amat gembira.
Namun, ada seekor burung yang rasanya saya boleh berusaha lebih untuk bantu.
Burung itu di sana.
Di atas lantai.
Lihat. Itu anak burung
yang baru gugur bulu gebu dan tak boleh terbang.
Okey, mari kita undur sebab saya tak nak ganggu dia.
Itu ibu burung, berdekatan hutan.
Untuk menarik lebih banyak burung hantu, saya memutuskan untuk penuhkan ladang
dengan rumah burung hantu.
Sempurna.
Bagus.
Baiklah.
Untuk...
Setelah kotak disiapkan, saya rampas beberapa tiang
yang ditinggalkan di tepi jalan oleh syarikat elektrik,
maka, Operasi Burung Hantu dimulakan.
Aduhai!
Ketika saya tiba di tempat yang dipilih, Kaleb di situ untuk bantu.
Awak nak ia dekat dengan pokok renek?
Ya, di situ.
Sementara dia gali lubang, saya periksa senarai semak.
Simen, tali, gerudi kuasa, dan rumah burung hantu yang saya buat
dan bukan dipesan daripada Amazon.
Dah cukup dalam?
Ya.
-Baik, ini rancangan saya. -Ya.
Saya pandu ke depan agar hujung tiang itu di atas lubang.
Kemudian, kita akan ikat bahagian atasnya pada belakang Supacat
dan tarik tegak.
Awak gila.
Kalau awak, buat apa?
Guna pemuat itu untuk angkat hujung tiang.
Masukkan ke dalam lubang,
ambil tali dari belakang Supacat,
kemudian, undur untuk tegakkan tiang.
Tapi saya masih rasa kita perlu ikat tali
pada bahagian atas tiang dan tambat pada Supacat.
Datang senget sikit dengan serampang di bawah, dan ketika...
Jika saya pandu begini...
Tak. Senget sikit.
Ia akan di antara serampang awak.
Saya rasa itu tak boleh dibuat.
Saya boleh.
Masukkan begini. Letak di bawah. Di keliling serampang...
Jangan lupa, ada bum sembilan meter juga,
jadi, awak boleh panjangkannya.
Betul. Buat sekali lagi.
Saya rasa dah boleh.
Rasanya tak boleh.
Arah bertentangan. Tidak!
Tidak!
Bodoh betul!
Itu salah awak.
Saya dah cakap...
Awak terlebih. Saya kata berhenti.
-Ia tak masuk lubang pun. -Ia masuk.
Lihat, awak dah kambus balik lubang itu.
-Pagar itu dah hancur? -Ya.
Tak guna. Pagar rosak pula.
Awak buatlah, saya akan berdiri begini saja,
macam awak berlagak jadi André Previn.
Tak. Setiap isyarat saya cukup bagus,
tapi awak tak tengok saya.
Akhirnya, kami berjaya pacakkan tiang itu.
Barulah ada kemajuan.
Setelah tapak konkrit siap, kami meninjau hasil kerja tangan kami.
Hebat.
Tunggu sebentar.
Kaleb.
Ya.
Itu langsung tak tegak.
Sungguh.
Nasib baik kita terlupa letak rumah burung hantu di atasnya.
Alamak.
Setelah gagal di situ,
saya pergi periksa kawasan tanah bencah yang dalam keadaan lebih teruk.
Saya bina empangan dengan tanah liat di bahagian depan,
tapi Tuhan lihat kerja saya dan kata,
"Tapi Aku dah buat lubang ini."
Boleh nampak lubuk pusar itu.
"Maka, air akan masuk lubang itu dan lalu di bawah empangan."
Malam itu, Tuhan musnahkan empangan seperti Guy Gibson.
Bererti saya terpaksa lupakan burung hantu dan jalankan pembaikan.
Baik, berhenti di situ. Bagus.
-Ambil ini. -Terima kasih.
-Tidak. -Saya pegangnya.
-Tak apa, saya pegang. -Tidak.
Ya.
Bagus.
Setelah itu selesai, saya nak sambung projek rumah burung hantu,
tapi tak boleh sebab Victor si lelaki lebah Ukraine muncul.
Ini sebenarnya saiz komersial.
Operasi meliarkan yang terpenting bakal bermula.
-Ini empat sarang lebah? -Ya.
Nampak hebat.
Rancangannya mudah.
Lebah akan buat madu dan duit untuk kedai tani apabila ia buka semula.
KEDAI TANI DIDDLY SQUAT
Lebah juga akan bantu debungakan tanaman saya.
Oleh itu, saya beli 250,000 ekor lebah.
Lihat ini.
Ini sut angkasa lepas.
Ketika saya pakai sut, Victor sediakan mesin pengasapan.
Apa fungsi asap itu?
Seperti kita, lebah takutkan api dan air.
Air tak boleh digunakan, jadi saya guna api.
-Tapi itu bukan api, itu cuma asap. -Ya.
Lebah akan takut apabila ada asap.
Jadi, lebah itu akan masuk sarang,
dan isi perut dengan madu. Itu buat lebah jadi kurang agresif.
Seakan-akan mengantuk selepas makan tengah hari.
-Ya. Awak tahu perasaan itu? -Ya.
Berapa kali awak disengat?
Dalam sepuluh kali sehari.
Apa?
-Seekor lebah cuma sengat sekali. -Ya,
kemudian penyengat itu dilepaskan dari perut.
Lebah itu akan mati?
Lambat-laun.
Jadi, lebah jantan mati jika sengat orang,
dan alat kemaluannya akan gugur jika mengawan.
-Betul? -Ya.
Pasti menjengkelkan.
Boleh dengar bunyi lebah.
Selamat datang ke rumah baru kamu.
Bagus.
Awak tak pakai sarung tangan.
Ya, tak mengapa.
Lihat. Lebah ini dah mula buat madu?
Ya, ini madu.
Lebah hidup berapa lama?
Dalam sebulan pada musim panas.
Pada musim sejuk, 6 bulan.
Tapi ratu lebah hidup lebih lama. Tiga, empat tahun.
Ada ratu di dalam ini?
Patut ada sekurang-kurangnya seekor.
Berapa telur yang dikeluarkan?
Pada musim begini, dia bertelur dalam 2,000 telur setiap hari dan malam.
Ya, Tuhan.
Ya. Ratu lebah produktif.
Ada orang curi sarang lebah?
Ya. Rakan saya hilang 40 sarang tahun lepas.
Trak pemindahan muncul pada waktu malam dan curi 40 sarang.
Okey.
Lihat cara lebah keluar.
Itu seperti filem seram.
Saya disengat.
Di dalam stoking.
Tunggu.
Lebih baik awak ke belukar.
-Pergi ke dalam hutan. -Kenapa?
Sebab lebah itu akan rembes racun, jadi yang lain ikut,
-seekor demi seekor. -Betul?
Teruskan asap.
-Apabila disengat? -Ya.
Awak akan okey.
Tak, saya takkan okey. Kaki saya perlu dipotong.
Lebah tak guna.
Ini kerja saya setiap hari.
Saya sentiasa sakit.
Sebaik saja lelaki Ukraine yang sasa berpaling,
saya akan berguling di atas tanah sambil kata, "Saya disengat."
Dengan Operasi Lebah berjalan sendiri,
saya perlu baiki empangan lagi.
Ya Tuhan, air menjengkelkan.
Tak, kita ada beberapa batu besar.
Setelah itu disiapkan, saya sambung Operasi Burung Hantu
yang didatangi tuah.
Selepas Kaleb buat kacau ketika memasang tiang...
Terima kasih.
Saya temu lelaki pasang tiang telegraf untuk British Telecom
yang tawarkan dengan baik hati untuk gali lubang yang saya perlukan.
Rupa-rupanya, saya bukan yang pertama untuk gali lubang di kawasan ladang ini.
Lihat, ada kota bejar di sini.
Ada lubang di mana-mana saja.
Lihat ini.
Ini baru digali.
Lihat betapa banyaknya tanah yang dikorek keluar.
Sekali lagi, kami pasang kamera perangkap dan nampak ini pada malam itu.
Saya benci bejar.
Selain daripada tabiat bejar yang suka makan landak kecil,
bejar juga seperti remaja.
Bejar berehat sepanjang hari, bangun pada waktu malam, sebarkan penyakit,
dan robohkan dinding. Ketika matahari terbit, bejar tidur balik.
Namun hari ini, bejar itu takkan dapat tidur langsung.
Baik.
Lihat ini.
Ya.
Kali terakhir kami buat,
tiang senget sebab ada orang bodoh,
-tapi ini akan tegak? -Ya.
Setelah siap dan Dave pergi, saya tak sabar nak tunjuk kepada Kaleb.
Lihat ini.
Ini pencapaian saya apabila saya dibiarkan untuk buat kerja sendiri.
Patutlah awak tiada.
Lihat hasil kerja saya.
Kemudian, lihat di sana.
Ya.
-Awak potong tiang itu? -Ya.
Potong jadi 6.4 meter.
Kaki tiang 1.5 meter di bawah tanah.
Sebenarnya macam mana awak buat?
Saya putarkan penyodok di tanah untuk buat lubang,
dan guna traktor bum.
Tunggu sebentar.
Awak tak rasa aneh?
Setakat ini, rancangan meliarkan sebahagian ladang saya berjalan lancar.
Namun, bukan semua berkaitan alam sekitar.
Kerja penternakan masih perlu dilakukan.
Contohnya, pada Februari, saya perlu tahu jumlah bebiri yang akan dilahirkan.
-Letak tangan awak di bawah sini. -Ya.
-Boleh rasa tulang belakang? -Ya.
Jadi, saya bertemu dengan Kevin dan Ellen di pengimbas bebiri mudah alih.
BOB BLANDEN - PENGIMBASAN BEBIRI
Sarung tangan memandu awak?
Tak.
Saya tak pernah lihat penternak bebiri pakai itu.
Ayuh biri-biri, masuklah.
Setelah kami menangani kenakalan bebiri,
Ya, Tuhan.
Setiap seekor macam kuda.
Tiba masanya untuk sapu gel dan mula mengimbas.
Ada anak bebiri.
Nampak tulang rusuk dan leher di sini?
Awak macam jururawat ultrabunyi di hospital,
yang tunjukkan zakar bayi.
Kita fikir, "Awak boleh tahu?"
Yang hitam itu tulang belakang?
-Tak, itu kuar yang saya pegang. -Okey.
Satu anak bebiri.
Tandakan merah.
Baru ada seekor. Ini tak begitu produktif.
Ada seekor pun dah bagus.
-Yang ini ada berapa? -Tiada.
-Tiada? -Ya.
Tiada?
Awak boleh sembelih yang ini untuk daging bebiri.
Yang ini ada dua ekor.
Dua? Bagus.
Setelah siap pengimbasan...
Dah siap semuanya.
...tiba masa untuk kira jumlah anak bebiri.
Jadi, seekor lahir berapa ekor anak, Bob?
-Seekor tak bunting. -Ya.
-Lima belas ekor bunting seekor. -Ya.
Tiga bunting tiga ekor, yang lain dua ekor.
Ada banyak anak bebiri.
Bagus.
Bob, terima kasih banyak-banyak kerana bawa berita baik.
Setelah siap pengimbasan bebiri,
ada permainan baru untuk pembina dinding batu kering
dan ketua keselamatan saya, Gerald.
-Penderia gerakan. -Ya.
Ikat pada sesuatu. Semua orang jangan bergerak.
Ya, tapi saya tidur di sana.
Setiap rubah, bejar...
Sudah tentu, apabila cuaca membenarkan,
Kaleb dan saya bergegas naik traktor untuk menanam di ladang.
Tahun ini, ia bukan saja akan penuh dengan gandum, barli dan biji sesawi,
sebab tanaman itu juga akan termasuk dalam projek meliarkan.
Pada musim ini, semua labah-labah dan serangga
yang habiskan musim sejuk di pinggir rumput
di tepi ladang
akan menuju ke ladang
untuk makan semua serangga kecil yang merosakkan tanaman saya.
Saya suka labah-labah dan serangga itu
yang seolah-olah kawan saya.
Masalahnya, ladang ini besar.
Sangat besar sampai seekor labah-labah
perlukan lima atau enam minggu untuk merentasinya.
Jadi, saya ada rancangan.
Saya akan korbankan sebahagian tanaman untuk buat lebuh raya
agar serangga boleh pergi ke tengah ladang dengan lebih pantas.
Setelah Kaleb membina lebuh raya itu,
saya perlu semai benih tanpa jentera.
-Nampaknya saya pandai buat ini. -Saya tak begitu pasti.
Hasil yang rugi daripada ini
-dalam tiga perempat ekar? -Ya.
Dalam 350 paun?
Ya, lebih kurang itu.
Baiklah...
Ia tak masuk akal bagi saya.
Ia masuk akal sebab pencinta alam akan kata,
"Hebatnya mereka!"
Jika berhasil, kita revolusikan pertanian, selamatkan bumi, dan raih Hadiah Nobel.
Greta Thunberg akan datang lawat.
Sejujurnya, saya cuma fikir yang awak rugi 370 paun. Syabas.
Saya suka projek meliarkan kawasan saya walaupun Kaleb berfikir secara pragmatik.
Bahagian terbaik masih ada,
sebab akhirnya bahagian tumpuan kawasan tanah bencah saya
sudah boleh diisikan.
Sekali lagi.
Hari ini saya akan buat saluran, yang dipanggil sebagai pembetung,
antara anak sungai dan lombong terbuka yang saya gali
hanya menggunakan penggali kecil Kaleb yang buruk ini.
Ayuh bermula.
Okey, detik kebenaran.
Lihat, air keluar!
Ini bagai Air Terjun Victoria!
Jay, berhati-hati.
Awak patut pakai jaket keselamatan.
Kaleb sampai ketika saya bergembira atas detik bersejarah ini.
Lihatlah ciptaan saya.
Saya Musa.
Siapa Musa?
-Awak pernah baca Bible? -Tak.
Dalam Bible, ada lelaki bernama Musa.
-Ya. -Dia memimpin seseorang
keluar dari kawasan bermasalah ke kawasan lebih baik,
dan mereka terperangkap apabila tiba di Laut Merah.
Kemudian laut terbelah dua
dan mereka boleh merentasi dasar laut untuk ke Tanah Dijanjikan.
Mengarut.
Kolam itu penuh dalam sehari.
Saya memutuskan untuk isikannya dengan makan tengah hari.
Saya ada 250 ekor trout coklat sebesar ini untuk awak.
Ikan kegemaran saya.
Bukan untuk dilihat, tapi untuk dimakan.
Undur ke belakang.
Dah cukup. Berhenti.
Saya akan turunkan belakangnya dan sambungkan pelongsor ini,
dan kita akan salurkan ikan.
Baik. Boleh saya tolong?
Bunyi macam saya dalam Countryfile.
Ada apa-apa yang saya boleh bantu?
Lihat, ikan ada di sini.
Tak mengapa jika ikan jatuh dari ketinggian ini?
Ini caranya. Awak pernah lihat gambar
pesawat Hercules jatuhkan trout ke dalam Tasik-tasik Besar di Kanada,
-yang dilakukan dari pesawat. -Tak.
Deburan ikan ketika masuk ke dalam air tak bahaya.
Itu akan sedarkan ikan untuk berenang.
Jika dimasukkan perlahan-lahan,
ikan itu akan terlentang dan lemas di dasar kolam.
Apa?
-Jadi, ikan macam bebiri, tapi ada sirip. -Ya.
Baik, saya mengisytiharkan pembukaan Taman Air Chipping Norton.
Lihat!
Kelakar.
Lihat, ikan itu melompat-lompat. Ikan yang gembira.
Ya.
Kini, saya hanya perlu pastikan ikan kekal hidup,
sesuatu yang tak terjamin, jika lihat rekod prestasi saya.
Bertahun-tahun lalu, ayah saya ada kolam ikan,
dan dia suka keluar pada waktu petang,
berikan makanan dan lihat ikan kapnya.
Untuk hadiah Krismas, saya fikir, "Saya akan beli
"lebih banyak kap untuk kolamnya."
Jadi, saya belikan ikan yang dipanggil kap hantu.
Ikan yang menakjubkan.
Ayah saya teruja dan ikan itu dimasukkan ke dalam kolamnya,
kemudian kami sedar dengan serta-merta sebab nama ikan itu.
Kap hantu halimunan apabila di dalam air.
Jadi, kami tak boleh lihat ikan saya belikan.
Seminggu kemudian, ikan kap yang lain semua hilang.
Kami selidik tentang kap hantu dalam buku sebab ketika itu tiada Internet.
Rupa-rupanya kap hantu makan kap jenis lain.
Jadi, saya belikan ikan halimunan yang bunuh ikannya yang boleh dilihat.
Namun ini bukan masa untuk pesimisme sebab kini kolam tampak hebat,
dan bukan itu saja.
Akhirnya, ada berita baik tentang empangan.
Ia tahan air.
Saya mengambil masa tiga minggu?
Saya dah rosakkan dua helai baju, empat helai seluar jean,
dan dua gerudi kuasa Kaleb yang beroperasi guna bateri,
tapi saya berjaya.
Lihat ini.
Namun sebenarnya, empangan yang bocor itu hanya masalah kecil
dalam projek meliarkan kawasan saya yang agak berjaya.
Dalam beberapa minggu ini, saya bina rumah untuk burung hantu dan falko.
Saya benarkan cahaya matahari menyinari lantai hutan.
Saya tanam lebih banyak bunga liar
dan serah semula sebahagian ladang saya kepada alam semula jadi.
Sudah pasti semua ini
telah hasilkan persekitaran lebih baik untuk serangga.
Itulah matlamat utama.
Walaupun kosnya beribu-ribu, saya suka projek ini.
Kini, saya perlukan pujian daripada Charlie.
Dia dah datang.
Helo, apa khabar?
Khabar baik.
Saya tunggu untuk dengar kesilapan saya
-dalam kerja saya. -Tak, nampaknya...
Ia nampak hebat. Bagus.
Awak cakap begitu.
-Awak kata saya... -Saya tahu.
Saya buat dengan baik.
Sebenarnya, apabila saya fikirkannya,
ada banyak lagi untuk diraikan selain itu.
Jika boleh, saya nak ingatkan
yang kita alami musim penanaman terbasah dalam sejarah. Awak setuju?
-Seingat saya. Ya. -Okey.
Kita mengalami Brexit.
Walaupun semua itu berlaku, sebagai orang baru dalam tahun pertamanya,
dengan sedikit bantuan awak dan Kaleb,
saya berjaya semai semua benih yang diperlukan
-ke dalam tanah. -Ya.
Gandum musim sejuk sihat.
Barli musim sejuk sihat.
Biji sesawi belum dimakan burung merpati.
Saya macam dapat laporan baik daripada guru.
Ia benar-benar baik.
Pelandskapan projek meliarkan kawasan telah ditangani.
Buat kali pertamanya, segalanya berjalan lancar,
dan selagi tiada masalah timbul, kita akan dapat keuntungan.
-Ia berjalan lancar. -Tepat sekali.
AKAN DATANG
Pandemik global telah tercetus.
Kini masanya untuk semua orang berhenti perjumpaan tidak penting.
Apa khabar?
Sangat takut.
Saya hampir 60 tahun,
dan telah hisap 750,000 batang rokok.
Saya hidap pneumonia. Paru-paru saya berparut.
-Jika saya dijangkiti... -Tiada harapan.
Terjemahan sari kata oleh Hidayah Zulkipli
Penyelia Kreatif: Vincent Lim